Devi Mahatmya

An Devi Mahatmya o Devi Mahatmyam (Sanskrito: देवीमाहात्म्यम्, romanisado: devīmāhātmyam, lit.' Kamurawayan kan mga Diosa'
Articles containing Sanskrit-language text
Instances of Lang-sa using second unnamed parameter
) iyo an Hindu pilosopikal na teksto na naglaladawan sa mga diosa na si Durga/Adishakti bilang an supremong poder asin kaglalang kan uniberso. Kabtang ini kan Markandeya Purana.

An Devi Mahatmyam midbid man sa apod na Durgā Saptashatī (दुर्गासप्तशती) o Śata Chandī (शत् चण्डी). An teksto igwa nin 700 na bersikulo na iinareglo sa 13 kapitulo. Kaiba kan Devi-Bhavata Purana asin Shakta Upanishads arog kan Devi Upanishad, iyan saro sa pinakaimportanteng teksto nin Shaktismo (diosa) sa laog kan Hinduismo.

An Devi Mahatmyam ilinadawan an usipon dapit sa ralaban sa pag-oltanan nin kamarayan asin karatan, kun saen an Devi nagpapahiling bilang sarong diosang si Durga na naggiya sa mga pwersa nin kamarayan tumang sa demonyong si Mahishasura—anggoton an kamarayan asin iyan mayo nin hirak, asin nanggana an pwersa nin kamarayan. Sa kapanahunan nin katoninongan, isinasaysay kan teksto, an Devi nagpapahiling bilang si Lakshmi, empowering an paglalang asin an kaogmahan. An mga bersikulo kan usipon na ini sinusumaryo an pilosopikal na pundasyon kun saen an ultimadong realidad (Brahman sa Hinduismo) pwede man na magin sarong babae. Saro an teksto sa mga amay na nag-eeksister na kompletong mga manuskrito gikan sa tradisyon na Hindu na kun saen naglaladawan kan reberensya asin pagsamba sa babaeng aspekto kan Dios. Parating an ranggo kan Devi Mahatmyam sa ibang tradisyon na Hindu bilang kasing-importansya kan Bhagavad Gita.

Nagin bantog an Devi Mahatmyam sa sirangan na estado kan Indya, siring kan West Bengal, Bihar, Odisha asin Assam, iyo man sa Goa
 asin Nepal. Isinasagibo ini durante kan selebrasyon na Navrati, an kapiyestahan kan Durga Puja, asin sa mga templong Durga sa bilog na Indya.

An Tulunadu, manonompongan sa Baybayon na Karnataka asin nagkukua nin inspirasyon gikan sa Devi Mahatmyam para sa nagkapirang teatro sa porma kan Yakshagana na kinokondusir sa bilog na taon sa haros gabos na templong Shakti tanganing iladawan an mamuraway na kapangyarihan kan Devi sa mga tawo sa gabos na kapag-arakian poon pa kan nagkapirang siglo.

Toltolan